recursal/SuperWikiNEXT-32B huggingface dataset:
**வழக்கறிஞர் தினம்** (*Lawyers' Day)* என்பது இந்தியாவின் கிழக்குப் பகுதியில் காணப்படும் மாநிலமான ஒரிசாவில் கொண்டாடப்படும் ஒரு நாளாகும். இம்மாநிலத்தில் மதுசூதன் தாசு என்ற புகழ்பெற்ற வழக்கறிஞரின் பிறந்த தினமான ஏப்ரல் 28 ஆம் நாளில் வழக்கறிஞரின் தினமாகக் கொண்டாடப்படுகிறது. ஆங்லேயர் ஆட்சிக் காலத்தில் மதுபாபு அல்லது மது பாரிஸ்டர் எனப் பிரபலமான ஒரியாவின் வழக்கறிஞராகக் கருதபட்டவர். இவர் ஒரியாவின் சட்டக்கல்வியின் முதல் பட்டதாரி ஆவார். மாநிலத்தின் பல வழக்கறிஞர்களுக்கு நல்ல முன்னுதாரணமாக விளங்குபவர், அவர் திறமையை வெளிபடுத்தும் நிகழ்வு பூரிம்கந்தா வழக்கில் ராயட் என்ற ஏழைக்கு ஆதரவாக வாதிட்டு பலமான எதிர் தரப்பினரை பணியவைத்தவர். இரண்டாவது வழக்கான பூரி சகநாதர் ஆலயம் தொடர்புடைய வழக்கிலும் தன் திறமை வெளிப்படுத்தும் தீர்ப்பாக அமைந்தது. சட்டத் துறையில் பல பெண்கள் வருவதற்கு முன்னுதாரணமாகத் திகழ்ந்தவர். இத்தினம் சுவாமிமான் திவஸ் எனவும் பின்பற்றப்படுகிறது.

மேற்கோள்கள்
-----------

1. ↑  "Lawyers pay tributes to Madhu Babu in style" Thehindu, April 29, 2007 Retrieved
2. ↑  "Orissa: Lawyers’ Day celebrated at Angul" பரணிடப்பட்டது 2015-09-24 at the வந்தவழி இயந்திரம் orissadiary.com
3. ↑  "Bar Associations reminisced Madhubabu"
4. ↑  "LAWYERS MUST BE DEDICATED TO THEIR CAREER"
5. ↑  "Odisha salutes Madhu babu"
6. ↑  "BE DEDICATED TO SOCIETY LIKE MADHUBABU"
**பெனு கோபால் பங்கூர்** (*Benu Gopal Bangur*) (பிறப்பு 1931) ஒரு இந்திய கோடீஸ்வர தொழிலதிபரும் ஸ்ரீ சிமென்ட்ஸ் நிறுவனத்தின் தலைவரும் ஆவார்.

ஆரம்பகால வாழ்க்கை
-----------------

பங்கூர் 1931 இல் மார்வாரி வணிகக் குடும்பத்தில் பிறந்தார். பங்கூர் கல்கத்தா பல்கலைக்கழகத்தில் கல்வி கற்றார்.

தொழில்
------

அவரது தாத்தா, கல்கத்தா பங்குத் தரகரான முங்கி ராம் பங்கூர் மற்றும் அவரது சகோதரர் ராம் கூவர் பங்கூர் ஆகியோர் 19 ஆம் நூற்றாண்டின் பிற்பகுதியில் பங்கூர் வணிக சாம்ராஜ்யத்தைத் தொடங்கினர். 1991 ஆம் ஆண்டில், இந்த வணிகம் ஐந்து குழுக்களாகப் பிரிக்கப்பட்டது. அக்குழுக்கள் பால்பத்ரா தாஸ் பாங்கூர், நிவாஸ் பங்கூர், குமார் பங்கூர், பெனு கோபால் பங்கூர் (முங்கி ராமின் பேரன்கள் அனைவரும்) மற்றும் லக்ஷ்மி நிவாஸ் பங்கூர் (ராம் கூவரின் பேரன்) ஆகியோரின் தலைமையில் இயங்கின.

போர்ப்ஸின் கூற்றுப்படி, அக்டோபர் 2019 நிலவரப்படி பங்கூரின் சொத்தின் நிகர மதிப்பு 6.0 பில்லியன் டாலர்கள். 2020 ஆம் ஆண்டில், ஃபோர்ப்ஸின் இந்திய பில்லியனர் பட்டியலில் அவர் 7.3 பில்லியன் டாலர் சொத்து மதிப்புடன் 14 வது இடத்தைப் பிடித்தார்.

தனிப்பட்ட வாழ்க்கை
------------------

பங்கூர் இரண்டு குழந்தைகளுடன் விதவையாகி கொல்கத்தாவில் வசித்து வருகிறார்.  அவரது மகன் ஹரி மோகன் பங்கூர் 1990 முதல் ஸ்ரீ சிமென்ட்டை நடத்தி வருகிறார்.

மேற்கோள்கள்
-----------

1. ↑  "Benu Gopal Bangur". *Forbes*. 13 April 2021 அன்று பார்க்கப்பட்டது.
வழிக்கடவு நகரம் 
**வழிக்கடவு** (*Vazhikkadavu*) என்பது இந்தியாவின், கேரளத்தின் மலப்புறம் மாவட்டத்தின், நிலம்பூர் வட்டத்தில் உள்ள ஒரு சிறிய நகரமாகும்.

நிலவியல்
--------

இது நிலம்பூருக்கு வடகிழக்கில் 20 கி.மீ. தொலைவில் சி.என்.ஜி (கோழிக்கோடு-நிலாம்பூர்-கூடலூர்) சாலையில் அமைந்துள்ளது. கேரள-தமிழ்நாடு எல்லை வழிக்கடவுலிருந்து 10 கி.மீ தொவைவில் உள்ளது. 

வழிக்கடவு நகரம் வழியாக கரக்கோடென் புழா பாய்ந்து முண்டாவில் மருதப்புழவில் இணைகிறது. புன்னப்பூழா தென்கிழக்கு பகுதி வழியாக பாய்கிறது.

போக்குவரத்து
------------

### சாலை

வழிக்கடாவு கேரளத்தின் முக்கிய நகரங்கள் / ஊர்களுடன் சாலை வழியாக நன்கு இணைக்கப்பட்டுள்ளது. உள்ளூர் பேருந்துகள் மஞ்சேரி, பெரிந்தல்மண்ணா, கோழிக்கோடு, பாலக்காடு, திருச்சூர், எர்ணாகுளம், கோட்டயம், திருவனந்தபுரம் போன்றவற்றுக்கு செல்கின்றன. மாநிலங்களுக்கு இடையிலான பேருந்துகள் கூடலூர், உதகமண்டலம், மைசூர், மண்டியா, ஹாசன், பெங்களூர், சுல்தான் பத்தேரி ஆகிய ஊர்களுக்கு சென்றடைகின்றன. 

தார் சாலைகள் வழிக்கடவை காரக்கோடு, வெள்ளக்கட்டா, பூவதிப்பாயில், மருதா (மாமங்கரா வழியாக), நெல்லிக்குத்து (மணிமூலியில் இருந்து) ஆகியவற்றை இணைக்கின்றன. 

### தொடருந்து

அருகிலுள்ள தொடருந்து நிலையம் நிலம்பூர் சாலை தொடருந்து நிலையமாகும் 

### வானூர்தி

அருகிலுள்ள வானூர்தி நிலையம் 60 கிலோமீட்டர் தொலைவில் உள்ள கோழிக்கோடு பன்னாட்டு வானூர்தி நிலையம் ஆகும்.

குறிப்புகள்
-----------
**குறிகை-இரைச்சல் மற்றும் பரவல் விகிதம்** (**கு.இ.ப.வி**, *Signal-to-noise and distribution ratio*, *SINADR*) எனபது ஒரு குறிகையின் தூய்மையைக் கணக்கிடுவதாகும். கு.இ.ப.வி தரவு மாற்று வரைவுகளில் பயன்படுத்தப்படுகிறது.

{\displaystyle \mathrm {SINADR} ={\frac {P\_{\mathrm {signal} }}{P\_{\mathrm {quantizationError} }+P\_{\mathrm {randomNoise} }+P\_{\mathrm {distortion} }}}}
இங்கே {\displaystyle P} என்பது குறிகை, குவையமாக்கற்பிழை, சமவாய்ப்பு இரைச்சல் மற்றும் உருக்குலைவு உறுப்புகள் ஆகியவற்றின் சராசரி திறன். பொதுவாக கு.இ.ப.வி டெசிபெல்லில் (db) தரப்படும். **குஇபவி**, ஒப்பு-இலக்க மாற்றி மற்றும் இலக்க-ஒப்பு மாற்றி ஆகியற்றின் செந்தர அளவுகோல் ஆகும்.

குஇபவி-க்கும் (டெசிபெல்லில்) பயனுறு பிட்டு எண்ணிக்கைக்கும் (பபிஎ) உள்ள தொடர்பை பின்வரும் சமன்பாடு விளக்குகிறது:

{\displaystyle \mathrm {SINADR} =ENOB\cdot 6.02+1.76}

மேற்கோள்கள்
-----------

1. ↑  Lavrador, Pedro Miguel Telecommun. Inst. Univ. of Aveiro, Portugal de Carvalho, N.B.; Pedro, Jose Carlos (March 2004). "Evaluation of signal-to-noise and distortion ratio degradation in nonlinear systems". *IEEE Microwave Theory and Techniques Society* **52** (3): 813 - 822. doi:10.1109/TMTT.2004.823543. பன்னாட்டுத் தர தொடர் எண்:0018-9480. .
2. ↑  *Understand SINAD, ENOB, SNR, THD, THD + N, and SFDR so You Don't Get Lost in the Noise Floor* (PDF), Analog Devices, Inc. 2009, 2012-08-17 அன்று பார்க்கப்பட்டது
{\displaystyle A=\{p,q\},} {\displaystyle B=\{1,2,3\},} என்பவை வெற்றில்லாத இரு கணங்கள் எனில் {\displaystyle (p,1),(p,2),(p,3),(q,1),(q,2),(q,3)}ஆகியவை **வரிசை சோடிகள்** அல்லது **வரிசைப்படுத்தப்பட்ட இணை** எனப்படும்.

இந்த சோடிகள் வரிசைப்படுத்தப்பட்டவை என்பது கவனத்தில் கொள்ளப்பட வேண்டும். அதாவது அவை ஒழுங்கமைக்கப்பட்ட வரிசை முக்கியம். (p, 1) என்பது (1, p) இருந்து வேறுபட்டது.

இரு வரிசைச் சோடிகளில் இரண்டிலுமுள்ள முதல் உறுப்புகள் இரண்டும் சமமாகவும் இரண்டாவது உறுப்புகள் இரண்டும் சமமாகவும் இருந்தால், இருந்தால் மட்டுமே வரிசைச் சோடிகள் இரண்டும் சமமாக இருக்கும்:

{\displaystyle (a\_{1},b\_{1})=(a\_{2},b\_{2})\quad {\text{if and only if}}\quad a\_{1}=a\_{2}{\text{ and }}b\_{1}=b\_{2}.\!}
*X* கணத்திலிருந்து முதல் உறுப்பையும் *Y* கணத்திலிருந்து இரண்டாம் உறுப்பையும் கொண்டுள்ள வரிசைச் சோடிகள் அனைத்தையும் கொண்ட கணம் *X* மற்றும் *Y* கணங்களின் கார்ட்டீசியன் பெருக்கற்பலன் எனப்படும். கார்ட்டீசியன் பெருக்கற்பலனின் குறியீடு: {\displaystyle X\times Y}.

*X* மற்றும் *Y* கணங்களுக்கு இடையே அமையும் ஈருறுப்புச் செயலி அக்கணங்களின் கார்ட்டீசியன் பெருக்கற்பலன் *X*×*Y* இன் உட்கணமாகும்.
**பன்னாட்டு பொருளாதார நிபுணர்கள் சங்கம்** (*International Union of Economists*) என்பது உலகப் பொருளாதார முன்னேற்றத்தை ஊக்குவிக்கும் ஓர் அரசு சாரா அமைப்பாகும். உலகெங்கிலும் உள்ள 48 நாடுகளின் முக்கிய பொருளாதார நிபுணர்கள், பயிற்சியாளர்கள், விஞ்ஞானிகள், அரசு அதிகாரிகள் மற்றும் பொது நபர்கள், வணிக சமூகத்தின் பிரதிநிதிகள், தேசிய மற்றும் பிராந்திய தொழிற்சங்கங்கள் மற்றும் பொருளாதார நிபுணர்களின் சங்கங்கள் போன்றவர்கள் இதன் அங்கத்தினர்களாக உள்ளனர். உருசியாவின் தலைநகரமான மாசுகோ நகரம் பன்னாட்டு பொருளாதார நிபுணர்கள் சங்கத்தின் தலைமையிடமாகும். 1991 ஆம் ஆண்டு நிறுவப்பட்ட இச்சங்கம் 1999 ஆம் ஆண்டில் ஐக்கிய நாடுகள் பொருளாதார மற்றும் சமூக சபையின் பொது ஆலோசனை தகுதியைப் பெற்றது. இந்த அமைப்பு யுனெசுகோ மற்றும் ஐக்கிய நாடுகளின் வர்த்தகம் மற்றும் மேம்பாட்டு மாநாட்டுடன் இணைக்கப்பட்டு உருசிய அரசாங்கத்தின் ஆதரவைப் பெறுகிறது.

கடந்த 30 ஆண்டுகளில், பன்னாட்டு பொருளாதார நிபுணர்கள் சங்கமானது உலகெங்கிலும் உள்ள பொருளாதார வல்லுனர்ககளை ஒரு திறந்த மற்றும் சுதந்திரமான அறிவுசார் தளமாக மாற அனுமதிக்கும் பயனுள்ள நிபுணர் ஈடுபாடு வடிவங்களை அடையாளம் கண்டுள்ளது. பன்னாட்டு பொருளாதார நிபுணர்கள் சங்கம் ஏற்பாடு செய்த முக்கிய நிகழ்வுகளில் ஒன்று அதன் உறுப்பினர் மாநாடு ஆகும். அமெரிக்கா, எசுபானியா, பிரான்சு, இசுரேல், ஆத்திரேலியா, குரோசியா, இயோர்டான், மெக்சிகோ, சீனா, பிரேசில், நார்வே, நியூசிலாந்து, தென்னாப்பிரிக்கா, இந்தோனேசியா, கியூபா, சைப்ரசு உட்பட உலகின் பல்வேறு நாடுகளில் 1992 முதல் இந்த மாநாடு நடத்தப்பட்டு வருகிறது.

மேற்கோள்கள்
-----------

1. ↑  "IUE today". *www.iuecon.org*. 2022-11-16 அன்று பார்க்கப்பட்டது.
2. ↑  Affairs, Department of Economic and Social (2022-01-13) (in en). *World Economic Situation and Prospects 2022*. United Nations. பன்னாட்டுத் தரப்புத்தக எண்:978-92-1-001183-9. .
3. ↑  "International Union of Economists (IUE) | Corporate NGO partnerships". *www.globalhand.org*. 2022-11-16 அன்று பார்க்கப்பட்டது.
4. ↑  Kvint, Vladimir L.; Bodrunov, Sergey D. (2022-11-11) (in en). *Strategizing Societal Transformation: Knowledge, Technologies, and Noonomy*. CRC Press. பன்னாட்டுத் தரப்புத்தக எண்:978-1-000-82745-3. .
5. ↑  "International Union of Economists | UIA Yearbook Profile | Union of International Associations". *uia.org*. 2022-11-16 அன்று பார்க்கப்பட்டது.
6. ↑   (in en) *List of Non-governmental Organizations in Consultative Status with the Economic and Social Council as at 31 July 1999*. UN. 1999. பக். 3. .
7. ↑   (in en) *New Times International*. New Times Publishing House. 1992. .
8. ↑  Campbell, Robert (2012-08-21) (in en). *A Biographical Dictionary of Russian and Soviet Economists*. Routledge. பன்னாட்டுத் தரப்புத்தக எண்:978-1-136-27826-6. .
9. ↑  Nations, Food and Agriculture Organization of the United (2020-06-01) (in en). *Review of agricultural trade policies in post-Soviet countries 2017–2018*. Food & Agriculture Org.. பன்னாட்டுத் தரப்புத்தக எண்:978-92-5-132856-9. .

புற இணைப்புகள்
--------------

* அதிகாரப்பூர்வ இணையதளம்
கொழுப்பு ஆல்டிகைடின் வேதிக் கட்டமைப்பு, பன்னிரு டெக்கேனால்
**கொழுப்பு ஆல்டிகைடுகள்** *(Fatty aldehydes)* என்பவை திறந்த சங்கிலி வகை சேர்மங்களாகும். நீண்ட-சங்கிலி ஆல்டிகைடுகளான இவை மோனோ அல்லது ஒற்றை நிறைவுறா அல்லது பாலிநிறைவுறா சேர்மங்களாக இருக்கலாம். ஆக்டேனால், நோனேனால், டெக்கேனால், டோடெக்கேனால் அல்லது பன்னிருடெக்கேனால் உள்ளிட்ட ஆல்டிகைடுகள் கொழுப்பு ஆல்டிகைடுகள் வகையைச் சேர்ந்தவையாகும். ஆல்க்கேன்களை அடிப்படையாகக் கொண்டு கொழுப்பு ஆல்டிகைடுகளுக்கான பெயரிடல் முறை வருவிக்கப்படுகிறது. ஆல்டிகைடு குழுவுடன் ’ஆல்’ என்ற விகுதி சேர்க்கப்பட்டு இவற்றினுடைய பெயர் அடையாளப்படுத்தப்படுகிறது.

தோற்றம்
-------

பல்வேறு சிட்ரசு வகை பழங்களின் அத்தியாவசிய எண்ணெய்கள் போன்ற பல இயற்கை பொருட்களில் கொழுப்பு ஆல்டிகைடுகள் என்பவை இயற்கைப் பகுதிப்பொருள்களாகும். ஆரஞ்சு பழத்தோலில் ஒரு கூறாக டெக்கேனால் கானப்படுகிறது. பலவகையான பூச்சி இனங்கள் சுரக்கும் பிரமோன்களில் கொழுப்பு ஆல்டிகைடு காணப்படுகிறது. இவை தவிர பாலூட்டிகளின் இதயத் தசைகளிலும் கொழுப்பு ஆல்டிகைடுகள் காணப்படுகின்றன.

தயாரிப்பு
---------

தாமிர-துத்தநாக வினையூக்கிகளைப் பயன்படுத்தி கொழுப்பு ஆல்ககால்களை ஐதரசன் நீக்கல்வினைக்கு உட்படுத்தி கொழுப்பு ஆல்டிகைடுகளைத் தயாரிக்கிறார்கள். ஆல்க்கீன்களிலிருந்து ஆக்சோ செயல்முறை மூலமாக கொழுப்பு ஆல்டிகைடுகளை பெருமளவில் தயாரிக்கிறார்கள்.

பயன்கள்
-------

ஐதரோபார்மைலேற்றம் வழியாக ஆக்சோ செயல்முறையில் பெருமளவில் தயாரிக்கப்படும் கொழுப்பு ஆல்டிகைடுகள் நேரடியாக கொழுப்பு ஆல்ககால்கள் தயாரிக்கப் பயன்படுத்தப்படுகின்றன. வாசனைத் திரவியங்கள் தயாரிப்பில் பல கொழுப்பு ஆல்டிகைடுகள் நறுமணப்பொருளாகப் பயன்படுத்தப்படுகின்றன. பிரெஞ்சு நாட்டவரான கோகோ சேனல் அறிமுகப்படுத்திய முதலாவது வாசனைத் திரவியத்தின் குறிப்பீட்ட ஒரு மணமாக 2-மெத்திலன்டெக்கேனால் இருந்தது ஓர் உதாரணமாகும். உணவுப்பொருட்கள் மற்றும் நறுமணப் பொருள்கள் தயாரிப்பில் பயன்படுத்தப்படும் இனிப்பான டெக்கேனால் முறையே நறுமணப்பொருளாகவும் வாசனைத்திரவியமாகும் பயன்படுத்தப்படுகிறது. மற்றும் இது ஆரஞ்சுப் பழத்தோலின் வாசனையையும் நினைவூட்டுகிறது .

மேற்கோள்கள்
-----------

1. ↑  Kehai Liu, Qiulin Chen, Yanjun Liu, Xiaoyan Zhou, Xichang Wang: "Isolation and Biological Activities of Decanal, Linalool, Valencene, and Octanal from Sweet Orange Oil". In: *Journal of Food Science* 77, 2012, S. C1156–C1161, doi:10.1111/j.1750-3841.2012.02924.x.
2. ↑  Gerhard Kasang, Karl Ernst Kaißling, Otto Vostrowsky, Hans Jürgen Bestmann: "Bombykal, eine zweite Pheromonkomponente des Seidenspinners *Bombyx mori L.*" In: *Angewandte Chemie.* 90, 1978, S. 74–75, doi:10.1002/ange.19780900132.
3. ↑  John R. Gilbertson et al.: "Natural occurrence of free fatty aldehydes in bovine cardiac muscle". In: *Journal of Lipid Research* 13.4 (1972): S. 491–499.
4. ↑  DE 10044809, "Verfahren zur Herstellung von Aldehyden"
5. ↑  Ernst Wiebus, Boy Cornils: "Die großtechnische Oxosynthese mit immobilisiertem Katalysator" In: *Chemie Ingenieur Technik* 66, 1994, S. 916–923, doi:10.1002/cite.330660704.
6. ↑  "Chemistry in its element - 2-Methylundecanal" (German). 2014-06-20 அன்று பார்க்கப்பட்டது.CS1 maint: Unrecognized language (link)
**ராம்தேனு** (Raamdhenu) (ஆங்கில மொழி: *Rainbow*) என்பது 2011 ஆம் ஆண்டு வெளிவந்த இந்திய அசாமிய காதல் நாடகத் திரைப்படமாகும். இது அனுபவம் வாய்ந்த முனின் பாருவா இயக்கிய, மற்றும் பிரைட் ஈஸ்ட் என்டர்டெயின்மென்ட் பிரைவேட் லிமிடெட் தயாரித்த திரைப்படமாகும். .இத்திரைப்படத்தில், ஜதின் போரா, பிராஸ்துதி பாராசார், தபான் தாஸ், உத்பல் தாஸ் மற்றும் நிசிடா கோஸ்வாமி முன்னணி வேடங்களில் நடித்துள்ளனர். படம் பிப்ரவரி 4, 2011 அன்று அசாம் முழுவதும் 24 திரையரங்குகளில் வெளியிடப்பட்டது. ஜடின் சர்மா இசையமைத்துள்ளார். 

இந்த படத்தில் பாடல்களை பிரபலமான பாடகர்கள் சுபீன் கர்க், அங்காராக் மகந்தா, திக்சு, சுபீ, ஸ்ரேயா கோஷல், ராஜ் ஜே கோன்வார், ரூப்ஜ்யோதி மற்றும் சுனிதி சவுகான்.ஆகியோர் பாடியுள்ளனர்.

கதைச்சுருக்கம்
--------------

வாழ்க்கையில் பல சவால்களை சந்தித்த சில கதாபாத்திரங்களின் கதை இது. கடினமான சூழ்நிலைகள் மற்றும் துன்பங்கள் படத்தில் வரும் கதாபாத்திரங்களின் வாழ்க்கையை ஆக்கிரமித்து, சூழ்நிலைகளை தைரியமாக கையாளும் மற்றும் அவர்களின் வாழ்க்கையில் நிலைத்தன்மையை நிலைநாட்ட முயற்சிக்கின்றன. கதை 7 நபர்களின் வாழ்க்கையைச் சுற்றி வருகிறது, அந்த வாழ்க்கைகளும், அவற்றின் துன்பங்களும் ஒன்றோடொன்று சந்தித்துக் கொள்கின்றன. 7 நபர்கள், 7 வெவ்வேறு கதைகள் 7 வண்ணங்களையும் குறிக்கின்றன, அவை ஒன்றாக சேர்ந்து ராம்தேனு (வானவில்) ஆகின்றன

நடிகர்கள்
---------

* ஜடின் போரா
* பிரஸ்தூதி பராஷர்
* ஜெயந்த தாஸ்
* உத்பால் தாஸ்
* நிஷிதா கோஸ்வாமி
* பிஷ்ணு கார்கோரியா
* தபன் தாஸ்
* பித்யுத் சக்ரவர்த்தி
* பக்கிசா பேகம்
* ஜெயந்த தாஸ்

வசூல் நிலை
----------

ராம்தேனு சினிமா அரங்குகளில் அதன் மொத்த ஓட்டத்திலிருந்து ₹ 2 கோடி ஈட்டிக்கொடுத்தது. இத்திரைப்படம் ரூ. 70 லட்சம் மதிப்பீட்டில் தயாரிக்கப்பட்டது; இது ஒரு வெற்றிப்படம் என்று அறிவிக்கப்பட்டது.[] இந்த திரைப்படம் வசூலில் ரூபாய் 1 கோடியை தாண்டிய முதல் அசாமிய திரைப்படமாகவும், 2011 இல் அதிக வருமானம் ஈட்டிய அசாமி திரைப்படமாகவும் ஆனது.

இசை மற்றும் ஒலிப்பதிவு
----------------------

*ராம்தேனுவின்* இசை ஜடின் சர்மா என்பவரால் மேற்கொள்ளப்பட்டது. ராம்தேனுவின் பாடல்கள் பெரும் வெற்றி பெற்றன. பாலிவுட்டின் பாடகர்களான ஸ்ரேயா கோஷல், சுனிதி சவுகான் ஆகியோர் இந்த படத்தில் குரல் கொடுத்துள்ளனர்.

குறிப்புகள்
-----------

1. ↑  "Acclaimed Films of Munin Barua". NELive. 11 September 2016. 11 September 2016 அன்று பார்க்கப்பட்டது.
**திம்பு மாவட்டம்** (**Thimphu District**) (Dzongkha: ཐིམ་ཕུ་རྫོང་ཁག་; [[Wylie transliteration|Wylie: *Thim-phu rdzong-khag*) பூட்டான் நாட்டின் 20 மாவட்டங்களில் ஒன்றாகும். இது மேற்கு-மத்திய கோட்டத்தில் அமைந்துள்ளது. பூட்டான் நாட்டின் தலைநகரமான திம்பு நகரம், திம்பு மாவட்டத்தின் தலைமையிடமாகும். **ஜிக்மே தோர்ஜி தேசியப் பூங்கா** இம்மாவட்டத்தில் அமைந்துள்ளது.

மக்கள் தொகை
-----------

2,067 சதுர கிலோ மீட்டர் பரப்பளவு கொண்ட திம்பு மாவட்டத்தின், மே, 2017-ஆம் ஆண்டின் மக்கள்தொகை கணக்கெடுப்பின் படி மொத்த மக்கள் தொகை 1,38,736 ஆக உள்ளது.

மொழிகள்
-------

திஃசொங்கா மொழி இம்மாவட்ட மக்களில் பெரும்பாலோரால் பேசப்படுகிறது.

நிர்வாகப் பிரிவுகள்
-------------------

பூட்டானின் 20 மாவட்டங்களைக் காட்டும் வரைபடம்
திம்பு மாவட்டம் திம்பு நகரம் மற்றும் 8 **கேவோக்** எனும்வருவாய் வட்டங்களாகப் பிரிக்கப்பட்டுள்ளது :

* சாங் கேவோக்
* தாகாலா கேவோக்
* ஜென்யெக்கா கேவோக்
* கவாங் கேவோக்
* லிங்சி கேவோக்
* மெவாங் கேவோக்
* நரோ கேவோக்
* சோயி கேவோக்

படக்காட்சிகள்
-------------

* திம்பு நகரம்திம்பு நகரம்
* நெல் வயல்கள்நெல் வயல்கள்
* மரபு வீடுகள்மரபு வீடுகள்

இதனையும் காண்க
--------------

* சக்தெங் காட்டுயிர் காப்பகம்
* திம்பு

மேற்கோள்கள்
-----------

1. ↑  The population of all districts (dzongkhags) of Bhutan according to census results and latest official projections

வெளி இணைப்புகள்
---------------

விக்கிமீடியா பொதுவகத்தில்,  
 ***Thimphu District***   
என்பதின் ஊடகங்கள் உள்ளன. 

* Thimphu Dzongkhag official website
**அரியலூர் பாலசுப்ரமணியசுவாமி கோயில்** தமிழ்நாட்டில் அரியலூர் மாவட்டம், அரியலூர் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பாலசுப்ரமணியசுவாமி, வள்ளி தெய்வானை சன்னதிகளும், நவகிரகங்கள் உபசன்னதியும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி ஒருகாலப் பூசை நடக்கின்றது. ஐப்பசி மாதம் சூரசன்மாரம் முக்கிய திருவிழாவாக நடைபெறுகிறது. கார்த்திகை மாதம் கார்த்திகை தீபம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ராம்பிரசாதி** (*Ramprasadi*) என்பது பதினெட்டாம் நூற்றாண்டின் வங்காளத் துறவி-கவி ராம்பிரசாத் சென் இயற்றிய பாடல்கள் ஆகும். இவை பொதுவாக இந்து தெய்வமான காளிக்கு அர்ப்பணிக்கப்பட்டு வங்காள மொழியில் எழுதப்பட்டுள்ளன.

தாக்கம்
-------

ராம்பிரசாத் சென் காளியை அந்தரங்கமான பக்தியுடன் உரையாடிய முதல் சாக்த கவிஞர் ஆவார். மேலும் அவளை ஒரு மென்மையான அன்பான தாயாக அல்லது ஒரு சிறுமியாக கூட பாடினார். வங்காள நாட்டுப்புற பாணியான பால் இசையை பாரம்பரிய மெல்லிசை மற்றும் கீர்த்தனையுடன் இணைத்து ஒரு புதிய இசையமைப்பு வடிவத்தை உருவாக்கிய பெருமை அவருக்கு உண்டு. அவருக்குப் பிறகு, சாக்த கவிஞர்களின் பள்ளி காளி-பக்தி பாரம்பரியத்தைத் தொடர்ந்தது. கிருஷ்ணசந்திர ராய், சிராச் உத் தவ்லா, இரவீந்திரநாத் தாகூர், காஜி நஸ்ருல் இஸ்லாம் ஆகியோர் ராம்பிரசாத்தின் பாடல்களால் பெரிதும் ஈர்க்கப்பட்டனர். அவரது பல பாடல்கள் தனஞ்செய் பட்டாச்சார்யா, பன்னாலால் பட்டாச்சார்யா மற்றும் அனுப் கோஷல் போன்ற பிரபல சியாமா சங்கீத பாடகர்களால் பாடப்பட்டன.

சான்றுகள்
---------

1. ↑  "রামপ্রসাদের গলায় শ্যামাসংগীত শুনে কেঁদে ফেললেন বাংলার নবাব সিরাজ". *nilkantho.in* (ஆங்கிலம்). 2019-10-27. 2020-08-28 அன்று பார்க்கப்பட்டது.
2. ↑  "রামপ্রসাদের ভিটেয় কালীর কদর যেমন, সাধককবির আদরও ততটাই!". *Ei Samay* (Bengali). 2020-08-28 அன்று பார்க்கப்பட்டது.
3. ↑  Singing to the Goddess: Poems to Kali and Uma from Bengal, Ramprasad Sen, Translated by Rachel Fell McDermott (ISBN 0-19-513434-6)
4. ↑  History of Bengali Literature, Dr. Dulal Chakraborty, July - 2007, Bani Bitan. (Bengali)

வெளி இணைப்புகள்
---------------

* Ramprasadi - gaana.com
**வள்ளூரி பாலகிருஷ்ணா** ( *Valluri Balakrishna* ) ஒரு இந்திய நடிகரான இவர், முதன்மையாக தெலுங்குப் படங்களில் நகைச்சுவை நடிகராகத் தோன்றினார். இவர் நகைச்சுவை நடிகராக 100க்கும் மேற்பட்ட படங்களில் நடித்தார். ஆனால் பாதாள பைரவி திரைப்படத்தில் என். டி. ராமராவ் உடன் இவர் நடித்த அஞ்சி காடு  என்ற பாத்திரம் இவரை பார்வையாளர்களிடையே பிரபலமாக்கியது. மிகவும் பிரபலமான மாயாபஜார் படத்திலும் சாரதி என்ற பாத்திரத்தில் நடித்தார். அவர் நாட்டுப்புற, சமூக மற்றும் புராண படங்களில் தனித்துவமான பாத்திரங்களில் நடித்தார்.

பாதாள பைரவி படத்தின் மூலம் பாலகிருஷ்ணாவின் நடிப்பால் மிகவும் ஈர்க்கப்பட்ட மற்றொரு தெலுங்கு நகைச்சுவை நடிகர் ராஜபாபு ஒவ்வொரு ஆண்டும் தனது பிறந்தநாளில் இக்கலைஞரிடம் ஆசி பெறுவார். ராஜபாபு ஒரு நடிகனாவதற்கு முன்னர் பாலகிருஷ்ணாவின் நடிப்பால் ஈர்க்கப்பட்டு பாதாள பைரவி படத்தை சுமார் 90 முறை பார்த்ததாக தெரிவித்தார்.

திரைப்படவியல்
-------------

* பாதாள பைரவி
* மாயாபஜர்
* கல்யாணம் பண்ணிப்பார்

மேற்கோள்கள்
-----------

1. ↑  Staff, Reporter. "Andhra Bhoomi: సినిమా అంటే పూలపాన్పు కాదు". *archive.andhrabhoomi.net*. Venkata Ramireddy. 1 அக்டோபர் 2016 அன்று மூலம் பரணிடப்பட்டது. 29 September 2016 அன்று பார்க்கப்பட்டது.
2. ↑  Staff, Reporter. "తాగని విలన్". *sakshi.com*. Jagati Publications. 29 September 2016 அன்று பார்க்கப்பட்டது.
3. ↑  Staff, Reporter. "జై పాతాళభైరవి !". *suryaa.com*. SPR Publications (Pvt) Ltd. 29 September 2016 அன்று பார்க்கப்பட்டது.
[*தொடர்பிழந்த இணைப்பு*]
4. ↑  Gorusu, Jagadeeswar Reddy (20 February 2008). *నవ్య వ్యాసం: మధ్యలోనే ఆరిపోయిన నవ్వుల కొవ్వొత్తి*. Hyderabad: Vemuri Radhakrishna. பக். 53.
**வராஹி ஆறு** மேற்குத் தொடர்ச்சி மலைகளில் தோன்றி இந்தியாவின் கர்னாடக மாநிலத்தின் வழியே பாய்ந்து செல்லும் ஓர் ஆறு. ஆற்றோட்டக் கீழ்பகுதிகளில் ஹலாடி ஆறு என்றும் அறியப்படும் இந்த ஆறு, ஹலாடி, பஸ்ரூர், குந்தாபுரா, கங்கொல்லி போன்ற இடங்களின் வழியாகச் செல்கிறது. இது சௌபர்னிகா ஆறு, கேடகா ஆறு, சக்ரா ஆறு, குப்ஜா ஆறுகளுடன் இணைந்து பஞ்சகங்கவள்ளி ஆறு என்ற பெயரில் அரபிக்கடலில் கலக்கிறது.

புவியியல்
---------

இந்த ஆறு சிவமொக்கா மாவட்டத்திலுள்ள தீர்த்தஹள்ளி வட்டத்தில் ஆகும்பேவுக்கு அருகிலுள்ள ஹெப்பகிலு என்ற இடத்தில் கடல் மட்டத்திலிருந்து 730 மீட்டர் உயரத்தில் தோன்றுகிறது. ஷெட்டிகொப்பா, ஹலிகே, கொள்ளவாடி, பங்காரகள்ளி போன்ற இடங்களில் பல துணையாறுகள் வராஹியாற்றுடன் சேர்கின்றன. உடுப்பி மாவட்டத்திலுள்ள குந்தாபுராவில் இந்த ஆறு அரபிக்கடலுடன் கலக்கிறது.

குஞ்சிக்கல் அருவி
-----------------

குஞ்சிகல் அருவி, சிவமொக்கா மாவட்டத்தின் ஹொசனகரா வட்டத்தில் அமைந்துள்ளது. இது வராஹி ஆற்றின் தோன்றிடத்திலிருந்து 25 கிலோமீட்டர்கள் தொலைவில் உள்ளது. 455 மீட்டர்களில் தொடர்படுகை அருவிகளான இவை குஞ்சிக்கல் அருவிகள் என்ற அறியப்படுகின்றன. இந்த அருவிகள் நேரடியாக நிலத்தில் விழாமல், பாறைகளின் மேலும் கூழாங்கற்களின் மேல் விழுந்து எழுகின்றன. வராஹி நீர்மின் நிலையத் திட்டத்துக்காக அருகிலுள்ள மணி அணை கட்டியபின் இந்த அருவிகளுக்கான நீர்வரத்து வெகுவாகக் குறைந்துவிட்டது. நிகழ்காலங்களில் இந்த அருவிகள் மழைக்காலங்களில் மட்டுமே செயல்படுகின்றன.

வராஹி நீர்மின் நிலையத் திட்டம்
------------------------------

மணிபைல் என்று சிற்றூரில் அமைந்ததால் மணி அணை என்று வழங்கப்படும் நீர்மின் நிலையத் திட்டம், வராஹி ஆற்றின் குறுக்கே கட்டப்பட்டது. உடுப்பி மாவட்டத்தில் ஹொசனகடிக்கு அருகில் நிலத்துக்கு அடியில் ஒரு மின் உற்பத்தி நிலையம் கர்னாடக மின் கழகத்தால் கட்டப்பட்டது.1989-ம் ஆண்டிலிருந்து செயல்படும் இத்திட்டம் 469 மெகாவாட் திறன் கொண்டது.

வராஹி இறவைப் பாசனத் திட்டம், உடுப்பி மாவட்டத்தில் சித்தபுரா சிற்றூருக்கு அருகே 1979 முதல் செயல்பட்டு வருகிறது.

சான்றுகள்
---------

1. ↑  "Varahi Hydro Electric Project". Karnataka Power Corporation Limited. 2012-11-29 அன்று மூலம் பரணிடப்பட்டது. 2012-08-03 அன்று பார்க்கப்பட்டது.
2. ↑  "Shettykoppa". Wikimapia.org. 2013-05-16 அன்று பார்க்கப்பட்டது.
3. ↑  Govindappa D. Arekal, S. N. Ramaswamy, M. Radhakrishna Rao (2001). *Flora of Shimoga District, Karnataka*. Mysore,India: Prasaranga. பக். 5. .
4. ↑  "Varahi, India". *power-technology.com*. 2021-12-03. 2022-11-18 அன்று பார்க்கப்பட்டது.
5. ↑  "VARAHI HYDRO ELECTRIC PROJECT". *encardio.com*. 2022-11-18 அன்று பார்க்கப்பட்டது.

வெளியிணைப்புகள்
---------------

* Varahi Hydro -electric project
**ஆர்சனோலைட்டு** *(Arsenolite)* என்பது As4O6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆர்சனிக் சல்பைடுகள் ஆக்சிசனேற்றம் அடைவதால் உருவாகும் விளைபொருளாக ஆர்சனோலைட்டு உருவாகிறது. பொதுவாக வெண்மை நிறத்தில் சிறிய எண்முகப் படிகங்களாகக் காணப்படுகிறது. ஆனால் மாசுகளாகக் காணப்படும் ரியல்கர் அல்லது ஒர்பிமெண்ட்டு போன்ற சல்பைடு கனிமங்களால் இளஞ்சிவப்பு அல்லது மஞ்சள் நிறச் சாயல் தோன்றுகிறது. ஆர்சனிக் டிரை ஆக்சைடின் ஒற்றைச்சரிவச்சு வகைக் கனிமமான ஈருருவ கிளாடிடைட்டு, ரியல்கர் (As4S4), ஓர்பிமெண்டு (As2S3), எரித்ரைட்டு Co3(AsO4)2•8H2O ஆகிய கனிமங்களுடன் சேர்ந்து கூட்டாக ஆர்சனோலைட்டு இயற்கையில் காணப்படுகிறது. 

அதிக நச்சுத்தன்மை மிக்க கனிமங்கள் என்ற வகைப்பாட்டுக் குழுவில் ஆர்சனோலைட்டு கனிமமும் இடம்பெறுகிறது ref name=Mindat/>.

தோற்றம்
-------

முதன்முதலில் 1854 ஆம் ஆண்டு செருமனி நாட்டின் லோயர் சேக்சோனி மாநிலத்தின் செயின்ட் ஆண்டிரியசுபெர்க் மாவட்ட ஆர்சு மலையில் கண்டறியப்பட்டது .

ஆர்சனைடைக் கொண்டுள்ள சல்பைடு கனிமங்கள் இருக்கும் நீர்வெப்பப் பகுதிகளில் ஆக்சிசனேற்ற விளைபொருளாக ஆரசனோலைட்டு தோன்றுகிறது. சுரங்கம் அல்லது நிலக்கரி அடுக்கு தீப்பிடிப்பு பகுதிகளிலும் இது தோன்றுகிறது .

மேற்கோள்கள்
-----------

1. 1 2 3  Handbook of Mineralogy
2. ↑  Webmineral
3. 1 2  Mindat
**ஆர்சனிக்குகள்** (*Arsenicals*) என்பவை ஆர்சனிக் தனிமத்தைக் கொண்டுள்ள சேர்மங்களைக் குறிக்கும். இராணுவப் பயன்பாடுகளில் ஆர்சனிக்குகள் என்ற சொல் நச்சுத்தன்மை கொண்ட ஆர்சனிக் சேர்மங்கள் என்ற பொருளுடன் இரசாயண ஆயுத முகவர்களாகப் பயன்படுத்தப்படுகின்றன. தோலில் புண் உண்டாக்கும் முகவர்கள், இரத்தம் கெடுக்கும் முகவர்கள், வாந்தி வரவழைக்கும் முகவர்கள் உள்ளிட்ட வேதிப்பொருள்களும் இவற்றில் அடங்கும்.

புண் தரும் முகவர்கள்
--------------------

* எத்தில்டைகுளோரோ ஆர்சின்
* இலெவிசைட்டு
* மெத்தில்டைகுளோரோ ஆர்சின்
* பீனைல்டைகுளோரோ ஆர்சின்

இரத்தம் கெடுக்கும் முகவர்கள்
----------------------------

* ஆர்சின்

வாந்தி தரும் முகவர்கள்
----------------------

* ஆடம்சைட்டு
* டைபீனைல்குளோரார்சின்
* டைபீனைல்சயனோ ஆர்சின்
* பீனைல்டைகுளோரோ ஆர்சின்

மேற்கோள்கள்
-----------

1. ↑  "Arsenicals - MeSH - NCBI".
2. ↑   *Handbook of chemical and biological warfare agents* (2nd ). CRC Press. பன்னாட்டுத் தரப்புத்தக எண்:9780849314346.
3. ↑   *Compendium of chemical warfare agents*. Springer. பன்னாட்டுத் தரப்புத்தக எண்:9780387346267.
**முதொல் நாய்** அல்லது **கேரவன் நாய்** ( **Mudhol Hound** ) அல்லது ( **Caravan Hound** ) என்பது ஒரு இந்திய நாய் இனமாகும். இந்த நாய் தக்காணப் பீடபூமி கிராமப்புறங்களில் கர்வானி என அறியப்படுகிறது. இது வேட்டை மற்றும் பாதுகாப்பு ஆகிய இரு தேவைகளுக்காகவும் நாய் பயன்படுத்தப்படுகிறது.

இந்திய கென்னல் கிளப் (KCI) மற்றும் இந்திய தேசிய கென்னல் கிளப் (INKC) இந்த நாயின் வெவ்வேறு இனப் பெயர்களை அங்கீகரித்துள்ளது. INKC முதொல் நாய் என்ற பெயரையும் KCI கேரவன் நாய் என்றும் பதிவு செய்துள்ளது.

ரூ.5.00 முக மதிப்பு கொண்ட தபால்தலையை முதொல் நாயை அங்கீகாரிக்கும் விதமாக இந்திய அஞ்சல் துறையால் வெளியிடப்பட்டது.

விளக்கம்
--------

### தோற்றம்

முதொல் அல்லது கேரவன் நாயிக்கு நன்கு வரையறுக்கப்பட்ட பண்புகள் உண்டு. இதன் தலை நீண்டு குறுகியும், காதுகளிடையே பரந்தும் இருக்கும் வகையிலும். தாடைகள் நீண்டு கடி பொருளை துண்டிக்கும் வகையில் சக்தி வாய்ந்ததாகவும் இருக்கும். மூக்கு பெரியதாகவும் கருத்தும் இருக்கும். காதுகள் தொங்கியவாறு மண்டைக்கு நெருக்கமாக இருக்கும். கண்கள் பெரியதாக முட்டை வடிவில் கருத்து வெளித்தள்ளியது போல இருக்கும். கழுத்து நீண்டு, தூய்மையானதாக தசைப்பிடிப்புடன் தோளுக்கு பொருத்தமானதாகவும் இருக்கும். முன்னங்கால்கள் நீளமானவை. பின்னங்கால்கள் நீண்டு, அகன்று தசைகளுடன் இருக்கும். மார்பு நல்ல வலிமையானதாகவும், விலா புடைத்ததாகவும் இருக்கும். வயிறு ஒட்டி இருக்கும். வால் மிக நீண்டதாக இயற்கையன வளைவுடன் தொங்கியவறும், வலுவானதாகவும், அடிப்பகுதி சிறுத்தும் இருக்கும்.

மேற்கோள்கள்
-----------

1. ↑  Menasinakai, Sangamesh (2 August 2015). "Mudhol's top dogs". The Times of India, Newspaper.. பார்த்த நாள்: 2 August 2015.
2. ↑  "Indian stamps Gallery". 29 July 2014 அன்று பார்க்கப்பட்டது.

| * பா
* உ
* தொ
இந்தியாவில் தோன்றிய நாய் இனங்கள் |
| --- |
| நடைமுறையில் | 
* இராமநாதபுரம் மண்டை நாய்
* இராஜபாளையம் நாய்
* இந்திய ஸ்பிட்ஸ்
* கன்னி நாய்
* காடி குத்தா
* காய்கடி நாய்
* குமோன் மஸ்தீஃப்
* கோம்பை நாய்
* சிங்கள ஹவுண்ட்
* சிப்பிப்பாறை
* பாக்கர்வால் நாய்
* புல்லி குத்தா
* மகாராட்டிர வேட்டை நாய்
* முதொல் நாய்
* பஞ்சாரா வேட்டைநாய்
* நாட்டு நாய்
* இராம்பூர் வேட்டைநாய்

 | இந்தியா |
| தொடர்புடைய கட்டுரைகள் | 
* இந்திய ஓநாய்
* செந்நாய்

 |
**முத்தன்னா கவர்னரேட்** (*Muthanna Governorate*, அரபு மொழி: المثنى‎ *அல் முத்தன்னா* ) அல்லது **அல் முத்தன்னா மாகாணம்** என்பது ஈராக்கில் உள்ள ஒரு மாகாணம் ஆகும். இது 7 ஆம் நூற்றாண்டின் அரபு தளபதியான அல்-முத்தன்னா இப்னு ஹரிதாவின் பெயரால் அழைக்கபடுகிறது. இது நாட்டின் தெற்கு பகுதியில், சவூதி அரேபியா, குவைத்து ஆகிய நாடுகளின் எல்லையில் உள்ளது. இதன் தலைநகரம் சமவா நகரம் ஆகும்.

வரலாறு
------

1976 க்கு முன்னர் இது திவானியா மாகாணத்திற்கு உட்பட்ட ஒரு பகுதியாக இருந்தது. அந்த மாகாணத்தில் இன்றைய நஜாஃப் மாகாணம் மற்றும் அல்-கதிசியா மாகாணம் ஆகியவையும் உள்ளடங்கியதாக இருந்தது .

மாகாணதின் தலைநகரான சமாவா நகரானது பண்டைய சுமேரிய - பாபிலோனியா நகரமான உரூக்குக்கு ( அரமேயம் : *எரெக்* ) மிக அருகில் உள்ளது. இது ஈராக்கு என்ற பெயரின் மூலமாக இருக்கலாம். செலூக்கியப் பேரரசு நிறுவப்பட்டதைத் தொடர்ந்து பாபிலோன் வீழ்ச்சிக்குப் பிறகு, உருக் தெற்கு பாபிலோனியாவின் மிகப்பெரிய நகரமாக ஆனது. அதன் பெயரான (எரெக்) பாபிலிக்கு (பாபிலோனியா) மாற்றாக வந்தது. ஏனெனில் இந்த நகரம் முந்தைய தலைநகரைக் காட்டிலும் நீண்ட காலம் கி.பி 7 ஆம் நூற்றாண்டுவரை தப்பிப்பிழைத்திருந்தது.

1991 பெப்ரவரியில், பாரசீக வளைகுடா போரின்போது வரலாற்றில் மிகப்பெரிய கவச பீரங்கி வண்டி போர்களில் ஒன்றான நோர்போக் போர் நடந்தது.

மாகாண அரசு
----------

* ஆளுநர்: முகமது அலி அல் ஹசானி
* துணை ஆளுநர்: சாமி அல் ஹசானி
* அல்-முத்தன்னா மாகாண சபையின் தலைவர்: அப்துல் லத்தீப் அல் ஹசானி

குறிப்புகள்
-----------

1. ↑  Citypopulation.de
2. ↑  "Sub-national HDI - Area Database - Global Data Lab". *hdi.globaldatalab.org* (ஆங்கிலம்). 2018-09-13 அன்று பார்க்கப்பட்டது.
3. ↑



| * பா
* உ
* தொ
ஈராக்கின் மாகாணங்கள் |
| --- |
| 
* அன்பார்
* பாபில்
* பாக்தாத்
* பாஸ்ரா
* தி கார்
* தியாலா
* தோஹுக்
* அர்பில்
* ஹலாப்ஜா
* கர்பலா
* கிர்குக்
* மேசான்
* முத்தன்னா
* நஜாப்
* நீனவா
* காதிசிய
* சலடின்
* சுலைமானியா
* வசிட்

 | Flag of Iraq |
**பின்லாந்து தமிழர்** எனப்படுவோர் தமிழ்ப் பின்புலத்துடன் பின்லாந்து நாட்டில் வசிப்பவர்கள் ஆவர். பின்லாந்து நாட்டில் சில நூறு தமிழர்கள் வசிப்பதாக மதிப்பிடப்பட்டுள்ளது. இவர்களில் பெரும்பான்மையானோர் 1983 கறுப்பு யூலை கலவரங்களுக்குப் பின்பு இடம்பெயர்ந்த ஈழத் தமிழர்கள் ஆவர்.

தமிழில் கவேவலா
--------------

*முதன்மைக் கட்டுரை: கலேவலா*

கலேவலா (Kalevala) உலக இலக்கியத்தின் மாபெரும் காவியப் பாடல்களில் ஒன்றாகும். இது பின்லாந்தின் தேசீய காவியம். கலேவலா தமிழில் 1994இல் ஆர். சிவலிங்கம் (உதயணன்) அவர்களால் மொழிபெயர்க்கப்பட்டு நூலாக வெளியிடப்பட்டுள்ளது. சுமார் மூன்று ஆண்டு கால ஆய்வுக்குப் பின் தமிழில் 480 பக்கங்களில் இந்நூல் வெளிவந்திருக்கிறது. ஐம்பது பாடல்களில் 22,795 அடிகளைக் கொண்டுள்ளது.

  


| * பா
* உ
* தொ
உலக நாடுகளில் தமிழர் |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  | **தெற்காசியா** | * இந்தியா
* இலங்கை
 |   |  | **தென்கிழக்கு ஆசியா** | * மலேசியா
* சிங்கப்பூர்
* பர்மா
* தாய்லாந்து
* இந்தோனேசியா
 |
| Location of the Middle East | **மத்திய கிழக்கு** | * சவூதி அரேபியா
* ஐக்கிய அரபு அமீரகம்
* குவைத்
* பஹ்ரேய்ன்
* கத்தார்
* ஓமான்
 |   | Location of Asia | **கிழக்காசியா** | * வியட்நாம்
* ஹொங்கொங்
* யப்பான்
* சீனா
* தென் கொரியா
 |
| Location of Oceania | **ஓசியானியா** | * ஆஸ்திரேலியா
* நியூசிலாந்து
* பிஜி
 |   | Location of Africa | **ஆபிரிக்கா** | * தென்னாபிரிக்கா
* மொரிசியசு
* ரியூனியன்
* சீசெல்சு
* போட்சுவானா
* கென்யா
* தான்சானியா
* காங்கோ
 |
| Location of Africa | **ஐரோப்பா** | * பிரித்தானியா
* பிரான்சு
* யேர்மனி
* உருசியா
* இத்தாலி
* ஆசுதிரியா
* நோர்வே
* சுவீடன்
* டென்மார்க்
* பின்லாந்து
* நெதர்லாந்து
* சுவிற்சர்லாந்து
 |   | Location of the Middle East | **வட அமெரிக்கா** | * கனடா
* ஐக்கிய அமெரிக்கா
 |
|  | **தென் அமெரிக்கா** | * கயானா
 |   |  | **உலகம்** | * தமிழ்
* தமிழர்
* தமிழியல்
* உலகத் தமிழர்
* பரம்பல் அட்டவணை
 |

 |
வாதநோய்க்காரணிகள் (RF), சடுதிமாற்றமடைந்த சிட்ருலினாக்கப்பட்ட விமென்டின் எதிர்ப்பான்களைக் (anti-MCV) கூட்டாகக் கண்டறியும் சோதனை
**வாதநோய்க்காரணி** (Rheumatoid factor; RF) என்பது முடக்குவாத நோயில் பொதுவாகக் காணப்படும் தன்னெதிர்ப்பு எதிர்ப்பான்களைக் (ஒரு உயிரினத்தின் சொந்த திசுக்களுக்கெதிரான எதிர்ப்பான்கள்) குறிக்கும். இவை, எதிர்ப்பான்-ஜி (IgG) யின் படிகவடிவமாகும் துண்டுடன் (Fc) இணையும் எதிர்ப்பான்களைக் குறிக்கும். வாதநோய்க்காரணியும், எதிர்ப்பான்-ஜி யும் இணைந்து உருவாக்கும் எதிர்ப்பி இணைவுகள் (Immune Complexes) நோய்நிகழ்முறைகளில் பங்களிக்கலாம்.

வாதநோய்க்காரணிகள் மீக்குளிர் கோளப்புரதங்களாகவும் (இரத்த மாதிரிகளை குளிரூட்டும்போது வீழ்படிவமாகும் எதிர்ப்பான்கள்) இருக்கலாம்; இவை, இரண்டாம்வகை [பல்லிணை எதிர்ப்பான்-ஜி (polyclonal IgG)-யுடன் இணையும் ஓரிணை எதிர்ப்பான்-எம் (monoclonal IgM)] அல்லது மூன்றாம்வகை (பல்லிணை எதிர்ப்பான்-ஜி யுடன் இணையும் பல்லிணை எதிர்ப்பான்-எம்) மீக்குளிர் கோளப்புரதங்களாக (cryoglobulins) இருக்கலாம்.

வாதநோய்க்காரணிகள் எதிர்ப்பான்களின் எந்தவொரு ஒரினவகையைச் சார்ந்ததாகவும் இருக்கலாம்: எதிர்ப்பான்-ஏ (IgA), எதிர்ப்பான்-ஜி, எதிர்ப்பான்-எம் (IgM), எதிர்ப்பான்-ஈ (IgE), எதிர்ப்பான்-டி (IgD).

வெளியிணைப்புகள்
---------------

* MedlinePlus on RF
* Labtestsonline பரணிடப்பட்டது 2011-06-28 at the வந்தவழி இயந்திரம் page on RF

மேற்கோள்கள்
-----------

1. ↑  "Rheumatoid Arthritis Symptoms". 2012-07-01 அன்று மூலம் பரணிடப்பட்டது. 2011-06-21 அன்று பார்க்கப்பட்டது.
2. ↑  Hermann, E; Vogt, P; Müller, W (1986). "Rheumatoid factors of immunoglobulin classes IgA, IgG and IgM: Methods of determination and clinical value". *Schweizerische medizinische Wochenschrift* **116** (38): 1290–7. பப்மெட்:3775335.
3. ↑  Herrmann, D; Jäger, L; Hein, G; Henzgen, M; Schlenvoigt, G (1991). "IgE rheumatoid factor. Occurrence and diagnostic importance in comparison with IgM rheumatoid factor and circulating immune complexes". *Journal of investigational allergology & clinical immunology* **1** (5): 302–7. பப்மெட்:1669588.
4. ↑  Banchuin, N; Janyapoon, K; Sarntivijai, S; Parivisutt, L (1992). "Re-evaluation of ELISA and latex agglutination test for rheumatoid factor detection in the diagnosis of rheumatoid arthritis". *Asian Pacific journal of allergy and immunology* **10** (1): 47–54. பப்மெட்:1418183.
**பேண்தகைமை அளவீடு** (Sustainability measurement) என்பது, கணிய அடிப்படையிலான பேண்தகைமை மேலாண்மையில் பயன்படும் அளவீடுகளைக் குறிக்கும். சூழல், சமூக, பொருளாதாரப் பேண்தகைமைகளைத் தனித்தனியாகவும் பல்வேறு சேர்க்கை நிலைகளிலும் அளவிடுவதற்கான அளவீட்டு முறைகள் இன்னும் உருவாகிக்கொண்டே இருக்கின்றன. இவை குறிகாட்டிகள், benchmarks, தணிக்கை, சுட்டெண்கள் மற்றும் கணக்கு வைத்தல், என்பவற்றுடன், மதிப்பீடு, appraisal மற்றும் பிற முறைகளையும் உள்ளடக்குகின்றன.. இவை பல்வேறு வெளி, காலம் என்பவற்றைச் சார்ந்த அளவுத்திட்டங்களில் பயன்படுத்தப்படுகின்றன.

சூழல் சார் நோக்கிலிருந்து பார்க்கும்போது பேண்தகைமை அளவீடு என்பதை சூழ்நிலை மண்டலச் சேவைகள் மீதான கேள்வியையும், கிடைக்கக்கூடிய அவற்றின் வழங்கலையும் ஒப்பிடுவதற்கான வள மேலாண்மையின் கணிய அம்சமாகக் கருதப்படலாம்.

பேண்தகைமைக் குறிகாட்டிகளும் அவற்றின் செயற்பாடுகளும்
---------------------------------------------------

பேண்தகைமைக் குறிகாட்டிகளின் முதன்மை நோக்கம், பேண்தகைமை ஆளுகை வழிமுறையின் ஒரு பகுதியான பொதுக் கொள்கை உருவாக்கத்துக்குத் தகவல்களை வழங்குவதாகும்.
பேண்தகைமைக் குறிகாட்டிகள் சமூக-பொருளாதார நடவடிக்கைகளுக்கும், சூழலுக்கும் இடையிலான எந்தவொரு ஊடுதொடர்பு அம்சங்கள் தொடர்பான தகவல்களையும் வழங்கக்கூடியன. உத்திசார் குறிகாட்டித் தொகுதிகளின் உருவாக்கம் பொதுவாக, என்ன நடக்கிறது? (விளக்கக் குறிகாட்டிகள்), இது தேவையா குறிக்கோள்களை எட்டுகிறோமா? (செயற் குறிகாட்டிகள்), மேம்படுகின்றோமா? (செயற்றிறன் குறிகாட்டிகள்), நடவடிக்கைகள் சரியாகச் செயற்படுகின்றனவா? (கொள்கைப் பயன் குறியீடு), முன்னரிலும் மேம்பட்டு இருக்கிறோமா? (மொத்தப் பொதுநலக் குறிகாட்டிகள்) போன்ற சில எளிமையான கேள்விகளைக் கையாள்கிறது. ஐரோப்பிய சூழல் முகமை பயன்படுத்தும் ஒரு பொதுக் கட்டமைப்பு, பொருளாதாரக் கூட்டுறவு மற்றும் வளர்ச்சி நிறுவனம் உருவாக்கிய DPSIR முறைமையில் சிறிது மாற்றம் செய்த முறையாகும். இது சூழல்சார் தாக்கங்களை ஐந்து கட்டங்களாகப் பிரிக்கின்றது.

சுட்டெண்கள்
-----------

* காற்று தரச் சுட்டெண்
* சிறுவர் வளர்ச்சிச் சுட்டெண்
* ஊழல் Perceptions சுட்டெண்
* குடியாட்சிச் சுட்டெண்
* சூழல் செயற்பாட்டுச் சுட்டெண்
* ஆற்றல் பேண்தகைமைச் சுட்டெண்
* கல்விச் சுட்டெண்
* சூழல் பேண்தகைமைச் சுட்டெண்
* சூழல் Vulnerability சுட்டெண்
* மொத்த உள்நாட்டுத் தனி நபர் உற்பத்தி
* கினி கெழு
* Gender Parity Index
* பால்சார் வளர்ச்சிச் சுட்டெண்
* Gender Empowerment Measure
* மொத்தத் தேசிய மகிழ்நிலை
* உண்மை முன்னேற்றக் குறியீடு

(முன்னைய பேண்தகு பொருளாதாரப் பொதுநலச் சுட்டெண்)

* மொத்தத் தேசிய உற்பத்தி
* மகிழ் கோள குறியீடு
* மனித வளர்ச்சிச் சுட்டெண் (பார்க்க: மனித வளர்ச்சிச் சுட்டெண் அடிப்படையில் நாடுகளின் பட்டியல்)
* லெகாத்தம் வளநிலைச் சுட்டெண்
* பேண்தகு பொருளாதாரப் பொதுநலச் சுட்டெண்
* வாழ்நாள் எதிர்பார்ப்புச் சுட்டெண்
* பேண்தகு ஆளுகைக் குறியீடுகள்.
* பேண்தகு சமூகச் சுட்டெண்
* நீர் வறுமைச் சுட்டெண்

அளவீட்டுமுறைகள்
---------------

* நீர் சுழற்சி
* கார்பன் சுழல்
* பாசுபரசுச் சுழல்
* நைதரசன் சுழல்
* கந்தகச் சுழல்
* ஓட்சிசன் சுழல்
பண்டைய ஒலிம்பியாவில் உள்ள ஆடுகளம்.
**ஒலிம்பியாட்** (*Olympiad*, கிரேக்கம்: Ὀλυμπιάς‎, *ஒலிம்பியாஸ்)* என்பது பண்டைய கிரேக்கர்களின் ஒலிம்பிக் விளையாட்டுகளுடன் தொடர்புடைய நான்கு ஆண்டு காலப்பகுதியாகும்.

பண்டைய ஒலிம்பிக் போட்டிகள் பண்டைய கிரேக்கத்தின்போது துவக்கபட்டு நடத்தப்பட்டாலும், ஒலிம்பியாட் என்ற காலக்கணக்கானது பண்டைய கிரேக்க வரலாற்றாசிரியரான எபோரசால் தொடங்கப்பட்டு, எலனியக் காலம் வரை பயன்படுத்தப்பட்டது. நவீன கி.மு/கி.பி நாள்காட்டி முறைக்கு மாற்றாக, முதல் ஒலிம்பியாட் கி.பி 776 கோடையில் தொடங்கி கி.மு. 772 கோடை வரை நீடித்தது. இரண்டாவது ஒலிம்பியாட் கி.மு. 772 கோடையில் விளையாட்டுகள் தொடங்கியிலிருந்து நான்காண்டுகள் என இருந்தது.

இந்தக் காலக்கணக்கில் ஒரு நிகழ்வை குறிப்பிட கி.மு. 776 ஆம் ஆண்டில் இருந்து கணக்கெடுத்து இத்தனையாவது ஒலிம்பியட்டின் இத்தனையாவது ஆண்டில் என்று குறிப்பிடுவர். எடுத்துக்காட்டாக மூன்றாவது ஒலிம்பியட்டின் மூன்றாவது ஆண்டு என்பது போல குறிப்பிடுவர்.

நவீன ஒலிம்பியாட் என்பது கோடைக்கால ஒலிம்பிக் விளையாட்டுக்கள் பொதுவாக நடத்தப்படும் ஆண்டின் சனவரி முதல் நாள் தொடங்கி நான்கு ஆண்டு காலத்தைக் குறிக்கிறது. எனவே, முதல் நவீன ஒலிம்பியாட் சனவரி 1, 1896, இரண்டாவது சனவரி 1, 1900 மற்றும் பல (32வது சனவரி 1, 2020 இல் தொடங்கியது: ஒலிம்பிக் சாசனத்தைப் பார்க்கவும்).

குறிப்புகள்
-----------

1. ↑  5. ஒன்றுபடுத்திய இரண்டு (1955). *கிரீஸ் வாழ்ந்த வரலாறு*. புதுக்கோட்டை: பிரபஞ்ச ஜோதி பிரசுராலயம். பக். 92-93.
**வாதாதாம் புதைபடிவ பூங்கா** (*Wadadam Fossil Park*), மகாராட்டிரா மாநிலம் கட்சிரோலி மாவட்டத்தில் உள்ள சிரோஞ்சா வட்டத்தில் உள்ள வாதாதாம் என்ற கிராமத்தில் அமைந்துள்ளது. இது சுமார் சிரோஞ்சாவிலிருந்து 19 கி.மீ. தொலைவிலும், மாவட்டத் தலைமையகமான கட்சிரோலிக்கு தெற்கே 189 கி.மீ. தொலைவிலும் அமைந்துள்ளது. இங்குப் பழங்கால ஆராய்ச்சியாளர்கள் குழு புதைபடிவங்களைக் கண்டுபிடித்துள்ளனர். இவை டைனோசர் படிமங்கள் என்றும் மில்லியன் கணக்கான ஆண்டுகள் பழமையானவை என்றும் நம்பப்படுகிறது. இந்தியாவில், அதிக எண்ணிக்கையிலான புதைபடிவங்கள் கண்டுபிடிக்கப்பட்ட நாட்டின் ஐந்து இடங்களில் சிரோஞ்சாவும் ஒன்றாகும். கொத்தப்பள்ளி-போச்சம்பள்ளி கிராமத்தில் 1959ஆம் ஆண்டு கண்டுபிடிக்கப்பட்ட டைனோசரின் முழு எலும்புக்கூடு, கொல்கத்தாவில் உள்ள அருங்காட்சியகத்தில் வைக்கப்பட்டுள்ளது.

புதைபடிவங்கள்
-------------

வாதாதாம் புதைபடிவ பூங்கா அரை சதுர கிலோமீட்டர் பரப்பளவில் இந்தியாவின் முதல் டைனோசர் தளமாக அமைந்துள்ளது. இங்குத் தாவரங்கள் மற்றும் விலங்கினங்களின் படிமங்கள் அப்படியே காணப்படுகின்றன. இந்தியத் துணைக்கண்டத்தின் இந்த பகுதிகளில் சௌரோபாட்கள் இருந்த காலத்தில் தாவரங்களின் புதைபடிவங்கள் இருந்தன. சுராசிக் காலத்தின் நடுப்பகுதியில் *குளோசோப்டெரிசு* மற்றும் டாடாக்சிலோன் ஊசியிலை மரங்களுடன் இணைந்து இருந்த ராட்சத சௌரோபாட்களுடன் இந்த பகுதி காடுகளால் நிறைந்திருந்தது.

வாதாதாம் புதைபடிவ பூங்காவில் கற்கால (பேலியோலிதிக்) கருவிகள் கண்டுபிடிக்கப்பட்டுள்ளன. இந்த கல் கருவிகள் சுமார் 2.5 மில்லியன் ஆண்டுகளுக்கு முன்பு பயன்படுத்தப்பட்டன. இந்த இடம் *பாரபசரஸ்*, *கோட்டாசரசு*, *யமன்பல்லியென்சிசு* மற்றும் சில மீன்கள் மற்றும் டைனோசர்களின் புதைபடிவங்களுக்கும் அறியப்படுகிறது. சிரோஞ்சாவில் மொத்தம் 24 புதைபடிவ தளங்கள் உள்ளன.

வாதாதாம் பகுதி புதைபடிவ பூங்காவாக மாறியுள்ளதால், இந்த பகுதியில் காணப்படும் விலங்குகள் மற்றும் தாவரங்களின் பெரிய கேலிச்சித்திரங்களைச் சம்பந்தப்பட்ட அதிகாரிகள் வைத்துள்ளனர். இந்தியத் தொல்பொருள் ஆய்வுத் துறை மாநில தொல்லியல் இயக்குநரகம் மற்றும் ஒத்துழைப்புக்கான அருங்காட்சியகங்கள் இணைந்து விலங்குகளின் முப்பரிமாண பிரதிகளை நிறுவ முன்வந்துள்ளன.

அணுகல்
------

இது தெலங்காணாவின் நிஜாமாபாத் மற்றும் சத்தீசுகரில் உள்ள ஜெகதல்பூரை இணைக்கும் தேசிய நெடுஞ்சாலை 16-ல் அமைந்துள்ளது. தெலங்காணாவில் உள்ள மஞ்செரியல் மற்றும் மகாராட்டிராவில் உள்ள பல்லார்ஷா ஆகியவை அருகிலுள்ள தொடருந்து நிலையங்கள் ஆகும்.

மேற்கோள்கள்
-----------

1. ↑  "Wadadham Fossils Park | District Gadchiroli, Government of Maharashtra | India" (ஆங்கிலம்). 2022-01-24 அன்று பார்க்கப்பட்டது.
2. ↑  "First dino site in India with flora, fauna intact". *The Indian Express* (ஆங்கிலம்). 2015-06-14. 2022-01-24 அன்று பார்க்கப்பட்டது.
3. ↑  Vijay Pinjarkar (Apr 9, 2016). "Paleolithic tools discovered in Sironcha's fossil park | Nagpur News - Times of India". *The Times of India* (ஆங்கிலம்). 2022-01-24 அன்று பார்க்கப்பட்டது.
4. ↑  Kunal V. Shinde (April 18, 2015). "People to get feel of Lower Jurassic period as Maharashtra Fossil Park to bring alive dinosaur era". *India Today* (ஆங்கிலம்). 2022-01-24 அன்று பார்க்கப்பட்டது.
5. ↑  "Maharashtra to soon have fossil park with Jurassic-era remains". *DNA India* (ஆங்கிலம்). 2022-01-24 அன்று பார்க்கப்பட்டது.
**பேத் வில்மன்** *(Beth Willman)* ஓர் அமெரிக்க வானியலாளர் ஆவார். இவர் பேரியல் அளக்கைத் தொலைநோக்கியின் இணை இயக்குநரும் ஆவார். இவர் முன்பு ஆர்வார்டு கல்லுரியில் வானியல் இணைப் பேராசிரியராக இருந்துள்ளார்.

கல்வி
-----

இவர் வானியற்பியலில் கொலம்பியா பல்கலைக்கழகத்தில் இளங்கலைப் பட்டம் பெற்றார். பிறகு இவர் வாழ்சிங்டன் பலகலைக்கழகத்தில் வானியலில் முனைவர் பட்டம் பெற்றார். இவர் அண்டவியல், துகள் இயற்பியல் மையத்தில் ஜேம்சு ஆர்த்தர் அய்வுறுப்பினராக இருந்துள்ளார்.இவர் ஆர்வார்டு சுமித்சோனிய வானியற்பியல் மையத்தின் கிளே ஆய்வுறுப்பினராகவும் இருந்துள்ளார்.

ஆராய்ச்சி
---------

இவர் தன் ஆய்வை அண்டவியலில் மேற்கொண்டார். இவர் அறியப்பட்ட புடவியில் பொலிவுகுன்றிய பால்வெளிகளை ஆய்வு செய்தார். இவர் தன் முதுமுனைவர் ஆய்வின்போது கண்டுபிடித்த வில்மன் 1 பால்வெளி இவரது நினைவாகப் பெயரிடப்பட்டுள்ளது.

மேற்கோள்கள்
-----------

1. ↑
2. ↑  Spitz, Anna (October 2009). "Beth Willman—Enjoying New Challenges at LSST and in Philadelphia, PA". *LSST E-News*. 4 பிப்ரவரி 2015 அன்று மூலம் பரணிடப்பட்டது. 4 February 2015 அன்று பார்க்கப்பட்டது.
3. ↑  "Haverford College—Beth Willman". *Haverford.edu*. Haverford College. 29 ஜனவரி 2015 அன்று மூலம் பரணிடப்பட்டது. 4 February 2015 அன்று பார்க்கப்பட்டது.
4. ↑  Finkbeiner, Ann (17 August 2012). "Beth Willman Really Does Have A Galaxy". *The Awl*. 4 பிப்ரவரி 2015 அன்று மூலம் பரணிடப்பட்டது. 4 February 2015 அன்று பார்க்கப்பட்டது.
*Three Persons viewing the* Borghese Gladiator *by candlelight*, by Joseph Wright of Derby, 1765
Using backlighting, this portrait is improved by not allowing the harsh sunlight to cast hot spots on the faces AND by ringing the couple with an outlining effect, thus separating them from the background. A fill flash on the camera adds the required *uniform* illumination to the areas shaded from the sun.
An extreme case of backlighting, at El Capitolio in அவானா, with the statue's hand shielding only the sunlight proper
ஒளியமைப்பில், **பின்னொளிர்ப்பு** (Backlighting) என்பது, எடுத்துக்கொண்ட பொருளைப் பின்புறமிருந்து ஒளியூட்டல் ஆகும். அதாவது, ஒளி விளக்கும், பார்ப்பவரும் எதிரெதிராக இருக்க, பொருள் அல்லது நடிகர்கள் இடையில் இருப்பர். இது பொருளின் விளிம்புகளை ஒளிரச்செய்யும் வேளை, ஏனைய பகுதிகள் இருட்டாக இருக்கும். 4-புள்ளி ஒளியமைப்பு முறையில் பின்னொளி பொருளுக்கு நேரே பின்புறம் இருக்கும். 

  

பின்னொளி நடிகன் அல்லது நடிகையில் தலைமுடி விளிம்பை பிரகாசமாக ஒளிரச் செய்யும். இது தலையைச் சுற்றிச் சிறிய ஒளிவட்டம் போல் இருக்கும். கதை மாந்தரின் நல்ல அல்லது தூய்மையான தனமையை வெளிப்படுத்த இந்த நுட்பம் பயன்படுத்தப்படுவது உண்டு. 

  

பின்னொளிர்ப்பு, பொருளையும் அதன் பின்புலத்தையும் பிரித்துக்காட்ட உதவும். முன்னொளிர்ப்பு சில சமயங்களில் இருபரிமாணத் தோற்றத்தைக் கொடுக்கும். இதனால், நாடகங்களில், நடிகர்களினதும், மேடையமைப்பினதும் முப்பரிமாணத் தோற்றத்தை கூட்டிக் காட்டுவதற்காக பின்னொளிர்ப்பு முறையைப் பயன்படுத்துவர். டெர்பியின் ஜோசெப் ரைட் வரைந்த மெழுகுவர்த்தி ஒளியூட்டல் ஓவியங்களில் பின்னொளிர்ப்பைப் பயன்படுத்தி முன்புலப் பொருட்களைப் பின்புலத்திலிருந்து வேறுபடுத்தி, காட்சிக்கு ஒரு ஆழத்தைக் கொடுத்திருப்பதைக் காணலாம். (இடப்புற மேல் படம்)
**பேதுவாதாரிக் கல்லூரி** (Bethuadahari College) இந்தியாவின் மேற்கு வங்காளம் மாநிலத்தில் நதியா மாவட்டத்தில் பேதுவாதாரி நகரில் அமைந்துள்ளது. இக்கல்லூரியில் *கலை*, மற்றும் *வணிகவியலில்* இளநிலைப் படிப்பு வழங்கப்படுகிறது. கல்யாணிப் பல்கலைக்கழகத்தின் கீழ் இக்கல்லூரி இணைக்கப்பட்டுள்ளது. மேலும் பல்கலைக்கழக மானியக் குழுவின் ஒப்புதலும் பெற்றுள்ளது.

வரலாறு
------

இக்கல்லூரி 1986 ஆம் ஆண்டு அக்டோபர் மாதம் 6 ஆம் தியதி ஆரம்பிக்கப்பட்டது. முதலில் *கல்கத்தாப் பல்கலைக்கழகத்துடன்* இணைக்கப்பட்டிருந்தது. பின்னர் 1999 முதல் *கல்யாணிப் பல்கலைக்கழகத்தின்* கீழ் இக்கல்லூரி இணைக்கப்பட்டுள்ளது. இக்கல்லூரி தேசிய நெடுஞ்சாலை 34 லிருந்து 2 கிலோமீட்டர்கள் தொலைவில் அமைந்துள்ளது.

துறைகள்
-------

### கலை மற்றும் வணிகவியல்

* வங்காளம்
* ஆங்கிலம்
* வரலாறு
* புவியியல்
* அரசறிவியல்
* சமூகவியல்
* வணிகவியல்

மேற்கோள்கள்
-----------

1. ↑  "Affiliated College of University of Kalyani". 2012-03-01 அன்று மூலம் பரணிடப்பட்டது. 2013-12-22 அன்று பார்க்கப்பட்டது.
2. ↑  Colleges in WestBengal, University Grants Commission
3. ↑  "காப்பகப்படுத்தப்பட்ட நகல்". 2013-09-09 அன்று மூலம் பரணிடப்பட்டது. 2013-12-22 அன்று பார்க்கப்பட்டது.
4. ↑  "காப்பகப்படுத்தப்பட்ட நகல்". 2013-09-09 அன்று மூலம் பரணிடப்பட்டது. 2013-12-22 அன்று பார்க்கப்பட்டது.
பைசைக்ளோ[4,4.0]டெக்கேன் அல்லது டெக்காலின் சேர்மத்தின் எண்ணிடப்பட்ட வாய்ப்பாட்டுக் கூடு
**வோன் பேயர் பெயரிடல்** *(Von Baeyer nomenclature)* என்பது பல்வளைய ஐதரோகார்பன்களை விவரிக்கப் பயன்படும் ஒர் அமைப்பு முறையாகும். இந்தப் பெயரிடும் முறை முதலில் 1900 ஆம் ஆண்டு அடால்ஃப் வோன் பேயரால் இருவளைய சேர்மங்களுக்காக உருவாக்கப்பட்டது. பின்னர் 1913 ஆம் ஆண்டில் எட்வர்டு புக்னர் மற்றும் வில்லெம் வைகண்டு ஆகியோரால் மூவளைய சேர்மங்களுக்காக விரிவாக்கப்பட்டது. பின்னாளில் கரிமச் சேர்மங்களுக்குப் பெயரிட்டு முறைப்படுத்தும் ஐயுபிஏசி அமைப்பும் இம்முறையை ஏற்றுக் கொண்டு மேலும் விரிவுபடுத்தியது. இத்திட்டத்தின் விரிவுபடுத்தப்பட்ட நவீன பதிப்புகள் வளையங்களின் குறியீட்டு எண்கள், பல்வளைய சேர்மங்கள், நிறைவுறா சேர்மங்கள் போன்றவற்றையும் விவரிக்கும் வகையில் நீட்டிக்கப்பட்டுள்ளன.

மேற்கோள்கள்
-----------

1. ↑  Adolf Baeyer: *Systematik und Nomenclatur bicyclischer Kohlenwasserstoffe.*
2. ↑  E. Buchner, W. Weigand: *Bornylen und Diazoessigester [Nebst einer Nomenklatur tricyclischer Kohlenstoff-Ringsysteme nach Adolf von Baeyer]*.
3. ↑  Favre, Henri A.; Powell, Warren H. தொகுப்பாசிரியர்கள் (2013). *Nomenclature of Organic Chemistry – IUPAC Recommendation and Preferred names 2013*. IUPAC. பன்னாட்டுத் தரப்புத்தக எண்:978-0-85404-182-4.  Extensive errata to this book has published online as: Moss, G. P. (ed.). "Corrections to Nomenclature of Organic Chemistry. IUPAC Recommendations and Preferred Names 2013". IUPAC.
கலைமலர் இதழொன்று
"கலைமலர்" சப்ரகமுவ மாகாணத்தில் கேகாலை மாவட்டத்திலிருந்து வெளிவந்த கலை, இலக்கிய மாத இதழ். மாதந்தோறும் வெளிவருவதாக குறிப்பிடப்பட்ட போதிலும்கூட, தொடர்ச்சியாக வெளிவரவில்லை. இடைக்கிடையே மொத்தம் எட்டு இதழ்கள் வெளிவந்துள்ளன. படைப்பிலக்கியத் துறையில் ஓரளவிற்கு தாக்கத்தை ஏற்படுத்திய ஒரு சிற்றிதழாகக் குறிப்பிடலாம்.

முதலாவது இதழ்
-------------

1978 ஆம் ஆண்டு ஏப்ரல் மாதத்திலும், இறுதி இதழ் 2005 செப்டம்பர் மாதத்திலும் வெளிவந்தது. இதன் பதிவிலக்கம் ISSN 1800-1009

பணிக்கூற்று
-----------

மாதாந்த கலை, இலக்கிய கல்விச் சஞ்சிகை.

நிர்வாகம்
---------

பிரதம ஆசிரியர்: எம். வை. எம். மீஆது. இவர் ஒரு எழுத்தாளரும், கவிஞருமாவார். இச்சஞ்சிகை கேகாலை மாவட்டம் ஹெம்மாத்தகம விலிருந்து வெளிவந்தது.

சிறப்பு
-------

கலை, இலக்கிய சஞ்சிகையாக வெளிவந்த போதிலும்கூட, இதில் வெளிவந்த ஆய்வுக் கட்டுரைகள் சிறப்பாக அமைந்திருந்தன. குறிப்பாக பேராதனை பல்கலைக்கழக விரிவுரையாளரின் பல்வேறுபட்ட ஆய்வுக் கட்டுரைகள் இடம்பெற்றிருந்தன.

உள்ளடக்கம்
----------

இலக்கிய கட்டுரைகள், கட்டுரைகள், சிறுகதைகள், கவிதைகள், துணுக்குகள், நேர்காணல்கள், நூல்நயம், விழாநிகழ்வுகள், ஆய்வுக் கட்டுரைகள், வாசகர் பக்கம், அரசியல் கட்டுரைகள், கேள்வி பதில், தமிழ் சிங்கள இலக்கிய பாலம், நூலகப் பாரம்பரியம், மனையியல், சமயம், கலாசாரம் போன்ற பல்வேறு அம்சங்களை உள்ளடக்கியதாக இருந்தது.

ஆதாரம்
------

* இலங்கையில் இஸ்லாமிய இதழியல் வரலாறு - புன்னியாமீன்
**அ. சவ்தா உம்மாள்** (பிறப்பு: செப்டம்பர் 28 1959), இந்திய முஸ்லிம் பெண் எழுத்தாளர், இந்தியா காரைக்காலில் பிறந்து தற்போது காரைக்கால் காரை கோவில்பத்து புளியங்கொட்டை சாலை எனும் முகவரியை வசிப்பிடமாகக் கொண்ட இவர் காரைக்கால் அண்ணா அரசினர் கலைக்கல்லூரி முதுகலைத் தமிழ் துறை விரிவுரையாளரும், எழுத்தாளரும், பேச்சாளரும், இலக்கியம், சமூகவியல், தத்துவம், பெண்ணியம், புனைகதை ஆகிய துறைகளில் அதிக ஈடுபாடு கொண்டவரும், இலக்கிய சமயச் சொற்பொழிவாளரும், இஸ்லாமியத் தமிழலக்கியக் கழகத்தின் மகளிர் பிரிவுச் செயலாளரும், மகாகவி பாரதி தமிழ்ச் சங்கத்தின் துணைத் தலைவருமாவார். மேலும் காரைக்காலில் நடந்த விசுவின் அரட்டை அரங்கத்தில் நடுவராக இருந்தவரும், புதுவை ஆளுநரின் உரையை மொழிபெயர்த்தவரும்ää எழுத்தாலும் பேச்சாலும் பெண்களின் முன்னேற்றத்துக்குக்காகப் பாடுபட்டு வருபவரும்கூட.

பெற்ற விருதுகளும் கௌரவங்களும்
-----------------------------

* சொல்லின் செல்வி
* தமிழ்மாமணி
* கலைக்கோ மாமணி
* காப்பியச் சீர் காவலர்
* சமுதாயச் சிற்பி

உசாத்துணை
---------

1. ↑  "உனக்கான பாடல் கவிதைத் தொகுதி பற்றிய இரசனைக் குறிப்பு". 21 November 2021 அன்று பார்க்கப்பட்டது.

* இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011
**பேட்வா ஆறு** (Betwa River) வட இந்தியாவில் ஓடும் ஆறு ஆகும். இது யமுனை நதியின் கிளை ஆறு ஆகும். இதன் மறு பெயர் வெட்ராவதி (Vetravati) ஆறு ஆகும். இது மத்தியப் பிரதேசத்தில் உள்ளது. இந்த ஆறானது கடைசியில் கென் ஆற்றுடன் இணைகிறது.

வரலாறு
------

சமஸ்கிருதத்தில் பேட்வா என்றால் *வெட்ராவதி* என்று பொருள். இந்த ஆற்றைப் பற்றி மகாபாரதத்தில் குறிப்புகள் உள்ளன. வெறாவதி என்பதற்கு *சுக்திமதி* என்று பொருள். இந்த நதிக் கரையானது இடம்பெயரும் நீர்ப் பறவைகளுக்கு முக்கிய நீர் நிலையாக விளங்குகிறது.

நதி நீர் வாரியம்
----------------

இந்த ஆறானது மொத்தம் 590 கிலோமீட்டர்கள் நீளமுடையது. இதில் 232 கிலோமீட்டர்கள் மத்தியப் பிரதேசத்திலும் மீதி 358 கிலோமீட்டர்கள் உத்திரம் பிரதேசத்திலும் ஓடுகிறது. உத்திரப் பிரதேசம் மற்றும் மத்தியப் பிரதேசம் அரசுகளுக்கு இடையேயான உடன்படிக்கையின் படி 1973 ஆம் ஆண்டு பேட்வா நதிநீர் வாரியம் அமைக்கப்பட்டது.

நதிகள் இணைப்பு
--------------

மத்தியப் பிரதேச மாநிலத்தின் நதிகள் இணைப்புத் திட்டத்தின் கீழ் இந்த ஆறானது கென் ஆற்றுடன் இணைக்கப்பட்டது. இதில் கட்டப்பட்டுள்ள மடாடிலா அணையானது மத்தியப் பிரதேசம் மற்றும் உத்திரப் பிரதேசம் ஆகிய மாநிலங்களின் நிருவாகத்தின் கீழ் வருகிறது.

அணைகள்
------

இந்த ஆற்றின் குறுக்கே,

* இராஜ்காட் அணை
* மட்டத்திலா அணை
* பரிச்சா அணை
* துர்வாரா அணை

ஆகிய அணைகள் கட்டப்பட்டுள்ளன.

வெளி இணைப்புகள்
---------------

* பேட்வா ஆறு

மேற்கோள்கள்
-----------

1. ↑  Shukla, D.C. 1994 Habitat characteristics of wetlands of the Betwa Basin, India, and wintering populations of endangered waterfowl species. Global wetlands, pp. 863-868
2. ↑  Betwa River Board இந்திய நீர் ஆற்றல் அமைச்சகத்தின் இணையதளம்.
3. ↑  Betwa River Board இந்திய நீர் ஆற்றல் அமைச்சகத்தின் இணையதளம்.